dh-unibe/image-text_koenigsfelden-charters-post-1500 huggingface dataset:
Ich, meistˀ Walther Fritag, zuͣ disen zitten lûtpriestˀ ze Stoͧffen, vˀgich und tuͦn kunt mit disem brief allen denen,
die inn ansechend ✳ oder hoͧrend lesen, alsz mir die erwidigen und geistlichen, min gnaͤdigen froͧwen, die aͤptissin und
gemeiner convent dez gotzhuses ze Kûngsfeld, Sant Claren ordens, in Costentzˀ bystuͦm gelegen, die lùtpriestrye der
obgen̄̄ kilchen ze Stoͧffen gelichen hand ✳ mit der alten und gewonlichen pfruͦnd. da bekenn ich, dz die selb pfruͦnd
an kernē, ✳ roggen, ✳ pfennigen und an andrē nûtzen und zuͣfaͤllen also besetzt ist, alz ouch dz die pn̄tation wiset, so
dar umb gebn̄ ist, ✳ und dz ich, ✳ min helfer, den ich habn̄ sol, ✳ und min huszgesind an zimlicher notdurft dar an wol hand
und dz ich ouch dazuͦ bischofliche rechte jaͤrlich dar us wol gerichten mag. ✳ were aber, dz es sich fûr dishin dheinist
gefuͦgte, ✳ dz mich an dˀ obgen̄̄ pfruͦnd nit benuͦgte, noch an den egen̄̄ nùtzen, so sol ich die obgen̄̄ min froͧwen nit fûrer
stuigen noch bekûmbrē mir die pfruͦnd ze merē und sol die pfruͦnd minē froͧwen ufgebn̄, tugentlich und guͤtlich und
da von lutterlich ✳ und ledeklich stän und sy fûrer nit bekûmbrē mit gericht noch aͧn gericht, geistlichem noch weltlichm̄,
heimlich noch offenlich, mit worttē noch mit werken, noch niemā ufwisen, ✳ enpfelchen, ✳ stimmē noch gehùllig sin ze tunde
dheins wegs ✳ alles by minē eid, so ich minē hˀren, dem byschoff, ✳ und minē cappitel geschworn han, und ouch by minem
priestˀlichen ampt, ✳ so ich dis alles verheissen, gelobt und vˀsprochen han, ✳ wolbesinnet, ✳ wolbedacht, ✳ eigens, ✳ willēs und
unbetwungēlich und lob ouch, dz also war und staͣt ze haltē mit kraft dits briefs. ✳ her umb ze warē, vestē, staͧttē urkûnd
und zûgsame alles dez, so diser brief wiset, so han ich, dˀ obgen̄̄ meistˀ Walther Frytag, lûtpriestˀ ze Stoͧffen, min eigē
insigel offenlich gehenkt an disen brief. ✳ und da zuͦ, ouch zuͦ noch merˀ sicherheit ernstlich erbettē den fromē, minē
liebn̄ hˀren und dechan, her Hansen von Rordorff, kilchrˀe ze Mellingen, dechan dˀ selbn̄ dechenye, dar in ich gehoͤr, dz er
ouch sin eigen insigel zuͦ dem minē alz min ober gehenkt hat an disen brief, ✳ dz ouch ich, dˀ jetzgen̄̄ dechan, getaͤn
han von siner bette wegen, doch mir und minē erbn̄ gegen minen obren und ouch sust in allweg gentzlich unschedlich
und unvˀgriffenlich. geben an sant Vitus tag, dez jares nach Cristi geburt viertzechenhundtˀ und in dem achtzechēdn̄
jare ꝫcꝭ. ✳
Konigsf. 513
K ✳ T ✳ 104 ✳
Staatsarchiv
AARGAU
Mit₎
✳
unùtz lùtpriesters
zuͦ Stoùff₎
verschribùng
dˀ phaff von Stoͧffen